stanford-oval/wikipedia huggingface dataset:
דארבי אלין

| --- | --- |

אלין, 2019
 לידה:  7 בינואר 1993 (בן 32) סיאטל, וושינגטון
 שם במה:  דארבי אלין דארבי גרייבס
 שם לידה:  Samuel Ratsch 
 משקל:  82 ק"ג
 גובה:  1.73 מטר
 לאום:  אמריקאי
 קריירה מקצוענית:  8 בפברואר 2015 – הווה (10 שנים)
 מאמנים:  באדי ויין
 ליגות:  AEW
 תרגילי סיום:  Coffin Drop
 מידע אישי
 בן או בת זוג:  פריסילה קלי (2018–2020) 
 
סמואל ראטש (באנגלית: Samuel Ratsch; נולד ב-7 בינואר 1993) הידוע ביותר בשם הבמה שלו דארבי אלין הוא מתאבק אמריקאי, המופיע בארגון ההיאבקות All Elite Wrestling‏ (AEW).
החיים שלפני

לפני שהפך למתאבק מקצועי, אלין היה רוכב על סקייטבורד. לתקופה מסוימת, הוא אף היה מחוסר בית.
קריירת היאבקות מקצועית > ארגונים עצמאיים (2015–2019)

אלין ערך את הופעת הבכורה שלו בשנת 2015 תחת שם הבמה דארבי גרייבס. אלין התחרה תחת שם במה זה מספר פעמים עד ששינה אותו שוב, הפעם לדארבי אלין.
ביוני 2017, אלין ומאט קרוס נוצחו על ידי reDRagon (בובי פיש וקייל אוריילי) במסגרת הלילה השני של Defy5 Gigantic.
קריירת היאבקות מקצועית > World Wrestling Network‏ (2016–2019)

אלין ערך את הבכורה שלו עבור WWNLive באירוע Evolve 59, שנערך באפריל 2016, ובו הפסיד לאית'ן פייג'. ב-Evolve 74, הוא נוצח על ידי בריאן קייג' כתוצאה מספירת חוץ. באירוע Evolve 93, הוא הפסיד ל-DJ Z. חמישה אירועים לאחר מכן באירוע Evolve 98, שנערך בינואר 2018, הוא התחרה נגד זאק סברה ג'וניור על אליפות Evolve, אך כשל בניסיונו לזכות בתואר זה.
ב-30 באוגוסט 2018 במסגרת האירוע Evolve 113, דווח שאלין יתחרה נגד מתאבק WWE NXT, ולווטין דרים. בקרב ביניהם, אלין הפסיד לדרים. באירוע Evolve 116, אלין הפסיד למוסטפא עלי. אירוע אחד לאחר מכן, הוא רשם הפסד נוסף למתאבק WWE, הפעם לקסיוס אונו. לילה לאחר מכן באירוע Evolve 118, אלין נוצח פעם נוספת, הפעם על ידי רודריק סטרונג.
במהלך סוף השבוע של רסלמניה 35 הוא רשם את הקרב האחרון שלו בארגון Evolve במסגרת האירוע מספר 125. באותו השבוע נודע שהוא סיים את חוזה שלוש השנים שלו עם Evolve ו-WWN.
קריירת היאבקות מקצועית > ארגונים בינלאומיים (2018–2019)

באירוע Verano de Escándalo, שנערך ב-3 ביוני 2018, אלין ערך את הופעת הבכורה שלו בארגון Lucha Libre AAA Worldwide במסגרת קרב משושה נגד ארו סטאר, דראגו, אוסטרליין סואיסייד, סמי גווארה וגולדן מג'יק על אליפות העולם במשקל קל של AAA, שבסופו ארו סטאר ניצח.
ב-14 במרץ 2019, אלין לקח חלק בטורניר ה-SSS16, שהתקיים באירוע Super Strong Style 16 של הארגון Progress Wrestling, כשכבר בסיבוב הראשון הוא הודח על ידי פול רובינסון.
קריירת היאבקות מקצועית > הופעה בישראל (2019)

ב-15 בדצמבר 2019, אלין הגן בהצלחה על אליפות ה-NEW שלו נגד הרב סוויסה כחלק מהמופע "היאבקות בסינמה סיטי" של הארגון IPWA.
חיים אישיים

ב-21 בנובמבר 2018, אלין התחתן עם המתאבקת פריסילה קלי. לעומת זאת, באוגוסט 2020, השניים התגרשו. הוא חי בסגנון חיים סטרייט אדג'.
אליפויות והישגים

הישגים בארגון ההיאבקות All Elite Wrestling – AEW
אליפות TNT של AEW (פעמיים)
אליפות הזוגות של AEW (פעם אחת) - ביחד עם סטינג
הישגים בארגון ההיאבקות Northeast Wrestling – NEW
אליפות במשקל כבד של NEW (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-14 מתוך 500 המתאבקים הטובים ביותר לשנת 2021
הערות שוליים

↑  דארבין אלין שובר שתיקה
↑  דיווח: דארבי אלין סיים עם Evolve; יהפוך למתאבק עצמאי
↑  סיכום האירוע "היאבקות בסינמה סיטי" באתר ג'רוזלם פוסט
דיונון הומבולדט

דיונון הומבולדט הידוע גם כדיונון ג'מבו (שם מדעי: Dosidicus gigas) הוא מין רכיכה ימית גדולה החיה באוקיינוס השקט. זהו מין דיונון יחידי בסוג Dosidicus והוא הדיונון הגדול ביותר באזור מחייתו. שמו ניתו לו עקב מחיתו בזרם הומבולדט על שמו של חוקר הטבע המפורסם אלכסנדר פון הומבולדט.
מאפיינים

זהו אחד ממיני הדיונונים הגדולים ביותר ואורך גלימתו כולה להגיע ל-1.9 מטרים (6.2 רגל) ולשקול 50 קילוגרם (110 ליברות). הם ידועים בכך שתקפו צוללים, אך רק בעת טירוף אכילה הם פונים אל בני האדם. לא ידוע מקרה של טריפת אדם על ידי מינים אלה.
הדיונון הוא אוכל בשר תוקפני הצד במהירות על ידי קרסים מחודדים בזרועותיו דגים, סרטנים, חסילונים ויצורי ים קטנים אחרים. הוא ניזון מדיונוני הומבולדט אחרים באופן תדיר ורבים מהצעירים נאכלים על ידי הבוגרים. גם פרט שנפצע במהלך ציד ייאכל על ידי חבריו. הם עצמם נטרפים על ידי דגים כמו דג-החרב, מפרשניים גדולים, טונה, כלבי ים שונים, כרישים ודולפינים וגם לווייתן הראשתן גדול-הראש.
בדומה לרוב הדיונונים, הם מומחים בהחלפת צבעים למטרות הסוואה, אזהרה ותקשורת. הם עוטים בעת הציד צבעי אדום כהה שמוחלפים במהירות בלבן בהיר, העוזרים להם לבלבל את טרפם ולהזהיר את חבריהם שהם עומדים לעוט קדימה ולאחר הציד הם חוזרים לצבעים חיוורים העוזרים להסוואה בעומק הים. בעזרת מערכת ההנעה שלהם הם יכולים לעוט קדימה אחורה, למעלה ולמטה במאמץ מזערי. הם רואים אור מצוין גם כשכמעט איננו ויכולים לפלוט דיו להגנתם מטורפים.
דיונונים אלה חיים עתים בחבורות ונצפו באוקיינוס השקט בעומק 200–700 מטרים (660–2,300 רגל) בשטח שמשתרע מארץ האש לקליפורניה. עם זאת עקב התחממות כדור הארץ והתמעטות דגי טרף כתוצאה מדיג יתר, הם החלו לאחרונה להתפשט צפונה לאורך אורגון, וושינגטון, קולומביה הבריטית ואלסקה.
הם ניצודים על ידי דייגים במקסיקו ובפרו למאכל.
הדיונון קרוי על שמו של חוקר הטבע אלכסנדר פון הומבולדט.
גלריה

השוואה בין האדם לדיונון
הערות שוליים

↑  דיונון הומבולדט באתר הרשימה האדומה של IUCN
↑   משה גלעד, המדען שעורר השראה בדרווין, ונשכח, באתר הארץ, 8 בינואר 2018
Come and Get Your Love

Come and Get Your Love (בעברית: בוא וקח את אהבתך) הוא שיר מאת להקת הרוק האינדיאנית Redbone. השיר פורסם במקור כרצועת פרומו בשם "Hail" ובהמשך הוצג באלבום Wovoka משנת 1973, בשמו הנוכחי. השיר יצא כסינגל הראשון של האלבום בשנה שלאחר מכן. השיר נכתב והופק על ידי חברי הלהקה פט ולולי וגאס וזהו אחד הסינגלים המצליחים ביותר של הלהקה. מאוחר יותר השיר הופיע ברבים מאלבומי "הלהיטים הגדולים" שהוציאה הלהקה, וכן באלבומי אוסף רבים של שנות השבעים. בשנת 2020 יצא קליפ לשיר.
גרסת הסינגל היא קצרה באופן משמעותי, כאשר גרסת האלבום כוללת חלק מבוא איטי, בתוספת קודה חוזרת ארוכה יותר. רוב תחנות הרדיו מנגנות לעיתים רחוקות את גרסת האלבום. השיר כולל חלק בולט לסיטאר חשמלי.
ביצועי מצעדים

השיר הגיע למקום ה-5 במצעד הבילבורד הוט 100 ב-13 באפריל 1974. הוא בילה 18 שבועות בטופ 40 והגיע לשיר הרביעי הפופולרי ביותר בהוט 100 לשנת 1974. הסינגל הוסמך כסינגל זהב על ידי ה-RIAA ב-22 באפריל 1974, דבר שמעיד שהוא מכר מעל חצי מיליון עותקים בצפון אמריקה. השיר הוא הסינגל של Redbone שהגיע הכי גבוה במצעדים ואחד משני להיטי טופ 40 של הלהקה. (הקלטה קודמת, "The Witch Queen of New Orleans", הגיעה לשיא במקום 21 בשנת 1972.)
בצרפת הסינגל הגיע לשיא במקום 177 במצעד מכירות הסינגלים (מכירות פיזיות + הורדות) בשנת 2017. בשנה שלאחר מכן, הגרסה של Redbone הוצגה בקמפיין פרסום תקשורתי לחג המולד 2018 של Bouygues, חברת הטלקומוניקציה הצרפתית, והשיר עלה במהרה לראש מצעד הפופ. הוא נכנס לעשירייה הראשונה של מצעד ההורדות, והגיע בסוף השנה למקום הראשון במצעד מכירות הסינגלים. הוא הגיע לשיא במקום ה-20 במצעד הסינגלים (הורדות בתוספת סטרימינג) בשבוע האחרון של השנה.
בשנת 2014, "Come And Get Your Love" חווה התחדשות בפופולריות כאשר הוצג בסרט "שומרי הגלקסיה" של אולפני מארוול כאחד השירים על מיקסטייפ שיוצר עבור הגיבור, פיטר קוויל. הוא נכלל גם באלבום הפסקול של הסרט, שהגיע למקום הראשון במצעד הבילבורד 200.
גרסת Real McCoy

בשנת 1995, פרויקט מוזיקת היורודאנס והפופ הגרמנית Real McCoy הוציא גרסת כיסוי של "Come and Get Your Love ", שהגיע לשיא במקום ה-19 בבילבורד הוט 100 האמריקאי. הקאבר של Real McCoy נכנס למקום הראשון במצעד הדאנס האמריקאי באוגוסט 1995. הוא שוחרר כסינגל שלישי מאלבום Another Night בארצות הברית.
גרסת Real McCoy > ביקורות

לארי פליק מבילבורד הגיב: "לאקט זה יש יום שדה עם אוצר פופ כמעט נשכח משנות ה-70 שהתפרסם על ידי Redbone - אנחנו מתים לפגוש את המוח הנוסטלגי שעלה בבחירת קאבר כה גאוני. המיקסים באים בקרוב. אנחנו מחכים עם טמבורין ביד." דייב שולין מהגאווין רפורט כתב, "על סמך תגובתו המיידית של מנהל התוכנית, נראה כי נועד שהקאבר הזה של הלהיט של Redbone מ-1974 יהיה המעקב הברור אחר להיטי השלישייה, 'Another Night' ו'Runaway'. ליטוש זה בסגנון שנות ה-90 נותן לקבוצה ניסיון ברור להרבה משחקי רדיו ומועדונים לקראת הקיץ."
גרסת Real McCoy > מצעדים

| מצעדים (1995) | עמדת שיא |
| --- | --- |
מצעד הסינגלים האוסטרלי של ARIA: 18
מצעד סינגלים בלגי (פלנדריה): 39
מצעד סינגלים בלגי (ולוניה): 39
קנדה (RPM): 42
דאנס קנדה (RPM): 4
אירופה (אירופה הוט 100): 35
מצעד סינגלים פינים: 9
איסלנד (Íslenski Listinn Topp 40): 20
אירלנד (IRMA): 22
הולנד (Tipparade): 3
הולנד (100 סינגלים מובילים): 37
ניו זילנד (מצעד סינגלים בניו זילנד): 8
סקוטלנד (חברת המצעדים הרשמית): 21
מצעד דאנס בריטניה (חברת המצעדים הרשמית): 25
קאשבוקס האמריקאי: 14
זימבבואה (ZIMA): 6
גרסאות כיסוי אחרות

Boys Town Gang, באלבומם "Disc Charge" משנת 1981
קרול ג'יאני, באלבומה "Superstar" משנת 1995
The Temprees, באלבומם "Temprees 3" משנת 1974
ג'ון קוינמן, באלבום הפסקול של הדוור משנת 1997
Real McCoy, בסינגל המקסי שלהם משנת 1995 Come and Get Your Love
סינדי לאופר לקחה דוגמה מהשיר לרמיקס שלה של "Girls Just Want to Have Fun" בפסקול הסרט קדילאק של סופשבוע. השיר הגיע למקום ה-87 בבילבורד הוט 100 בשנת 1995.
דרק מילר, קאבר מאלבומו "Rumble" נרשם כסינגל הילידים השלישי בפופולריות של 2015 על ידי ה-Canadian Aboriginal Music Countdown.
Sugar Beats באלבומם Wild Thing
חברי הלהקה

לולי וגאס - גיטריסטית מובילה, סיטאר חשמלי, שירה
טוני בלאמי - גיטריסטית קצב, שירה
פט וגאס - בס, שירה
באץ' רילרה - תופים, שירה ברקע
ביבליוגרפיה

The Billboard Book of Top 40 Hits, 9th Edition, 2010, ISBN 978-0823085545
The Billboard Book of #1 Hits, 5th Edition, 2003, ISBN 978-0823076772
הערות שוליים

↑  Schulman, Sandra Hale (3 באוגוסט 2020). "Why 'Come and Get Your Love' Now? After 46 Years 'the Time Has Come'". Indian Country Today (באנגלית אמריקאית). נבדק ב-8 באוגוסט 2020. {{cite web}}:  (עזרה)
↑  https://www.billboard.com/charts/hot-100/1974-04-13
↑  "lescharts.com - Redbone - Come And Get Your Love". lescharts.com (בצרפתית). נבדק ב-2019-01-14.
↑  "Musique de la pub Le Noël inoubliable de Bouygues Telecom : qui chante ?". chartsinfrance.net (בצרפתית). נבדק ב-2019-01-14.
↑  "Redbone - Come And Get Your Love (single)". www.chartsinfrance.net (בצרפתית). נבדק ב-2019-01-14.
↑  "Top Singles (téléchargement + streaming) - semaine du 28 décembre 2018". SNEP (בצרפתית). 2019-01-01. אורכב מ-המקור ב-2019-09-05. נבדק ב-2019-01-14.
↑  Foundas, Scott (24 ביולי 2014). "Film Review: 'Guardians of the Galaxy'". Variety. {{cite web}}:  (עזרה)
1 2  "Billboard Top 100 - 1974". אורכב מ-המקור ב-2010-11-25. נבדק ב-2010-08-27.
↑  Whitburn, Joel (2004). Top R&B/Hip-Hop Singles: 1942-2004. Record Research. p. 485.
↑  "Search: RPM". Library and Archives Canada. נבדק ב-30 במאי 2018. {{cite web}}:  (עזרה)
↑  Flick, Larry (1995-05-27). "Dance Trax: Loveland Welcomes You To Its 'Wonder'ful Album" (PDF). Billboard: 28. נבדק ב-2020-10-12.
↑  Sholin, Dave (1995-05-19). "Gavin Picks > Singles" (PDF). Gavin Report (2055): 54. נבדק ב-2018-04-16.
↑  Hung, Steffen. "Real McCoy - Come And Get Your Love". Lescharts.com. נבדק ב-2016-10-09.
↑  "Item Display - RPM - Library and Archives Canada". Collectionscanada.gc.ca. אורכב מ-המקור ב-2016-03-28. נבדק ב-2016-10-09.
↑  "Item Display - RPM - Library and Archives Canada". Collectionscanada.gc.ca. אורכב מ-המקור ב-2016-10-10. נבדק ב-2016-10-09.
↑  "Eurochart Hot 100 Singles" (PDF). Music & Media. 1995-09-09. נבדק ב-2018-04-09.
↑  "Íslenski Listinn Topp 40 (02.07.1995 - 15.07.1995)". Dagblaðið Vísir - Tónlist. נבדק ב-2018-02-01.
↑  "The Irish Charts - All there is to know". Irishcharts.ie. אורכב מ-המקור ב-2009-06-03. נבדק ב-2016-10-09.
↑  "Real McCoy - Come And Get Your Love" (בהולנדית). top40.nl. נבדק ב-2018-04-09.
↑  "Official Scottish Singles Sales Chart Top 100 (20 August 1995-26 August 1995)". officialcharts.com. נבדק ב-2018-02-08.
↑  "Official UK Dance Singles Chart (20 August 1995-26 August 1995)". officialcharts.com. נבדק ב-2018-02-09.
↑  "Cash Box Top 100 Pop Singles" (PDF). Cash Box (1995-08-26). נבדק ב-2018-02-20.
↑  Zimbabwe. Kimberley, C. Zimbabwe: Singles Chart Book. Harare: C. Kimberley, 2000
↑  "Real McCoy - Come And Get Your Love (CD)". Discogs.com. נבדק ב-2016-10-09.
↑  "Best of 2015 - Aboriginal Music Countdown". aboriginalmusiccountdown.ca.
| --- | --- |
בקרת זהויות :  MusicBrainz work: 81b603a6-d684-4abe-ac75-cbffae5654d7
החלקה מהירה על הקרח

החלקה מהירה במסלול ארוך, Thialf, 2008
ניקולאס באואר : תחרות החלקה מהירה לנשים על תעלת העיר בליוורדן, 1809.
החלקה מהירה היא צורה תחרותית של החלקה על הקרח, שבה המתחרים מתחרים זה בזה בהחלקת מרחק מסוים על מחליקים. סוגי החלקה מהירה הם החלקה מהירה על מסלול ארוך, החלקה מהירה על מסלול קצר והחלקה מהירה במרתון. במשחקים האולימפיים, החלקה מהירה על מסלול ארוך מכונה בדרך כלל רק "החלקה מהירה", בעוד שהחלקה מהירה על מסלול קצר מכונה "מסלול קצר". איגוד ההחלקה הבינלאומי (ISU), הגוף המנהל של ספורט קרח תחרותי, מתייחס למסלול ארוך כ"החלקה מהירה" ולמסלול קצר כ"החלקה על מסלול קצר". החלקה מהירה במסלול ארוך מתקיימת על מסלול קרח של 400 מ', בעוד שמסלול קצר מתקיים על מסלול של 111 מ'.
הספורט נהנה מפופולריות רבה בהולנד, נורווגיה וקוריאה הדרומית. ישנם משטחים בינלאומיים מובילים במספר מדינות אחרות, כולל קנדה, ארצות הברית, גרמניה, איטליה, יפן, רוסיה, קזחסטן, סין, בלארוס ופולין, שם מתקיימים אירועי הגביע העולמי ובאולם הקרח Thialf ב-Heerenveen, הולנד .
מקורות ההחלקה המהירה מתוארכים למילניום בצפון אירופה, במיוחד סקנדינביה והולנד, שם המקומיים הוסיפו עצמות לנעליהם והשתמשו בהן כדי להחליק על נהרות, תעלות ואגמים קפואים. בניגוד למה שאנשים חושבים, החלקה על הקרח תמיד הייתה פעילות של שמחה וספורט ולא של תחבורה ונסיעות. החורפים בהולנד מעולם לא היו יציבים וקרים מספיק כדי להפוך החלקה על הקרח לדרך נסיעה קבועה או לאמצעי תחבורה, ע"פ תיאורו של ויליאם פיצסטפן בשנת 1194, שתיאר ספורט בלונדון.
עם זאת, החלקה והחלקה מהירה לא הוגבלו להולנד ולסקנדינביה; בשנת 1592, איש ממוצא סקוטי עיצב מחליק עם להב ברזל. מחליקים עם להבי ברזל הם שהובילו להתפשטות ההחלקה ובעיקר ההחלקה המהירה. בשנת 1642, מועדון ההחלקה הידוע הראשון, מועדון ההחלקה של אדינבורו נולד, וב-1763 מרוץ ההחלקה המהיר הראשון, הנודע בפרטים, נערך מוויסבך ועד וויטלסי על הפינס באנגליה תמורת סכום פרס של 20 גינאה ., בו זכה ג'ון לאמב מוויסבך.
בהולנד, אנשים החלו לנוע בנתיבי המים המחברים בין 11 הערים של פריזלנד, אתגר שהוביל בסופו של דבר ל־Elfstedentocht .
תחרות ההחלקה המהירה הידועה הראשונה לנשים הייתה בעיר Heerenveen, הולנד בין ה-1 ל-2 בפברואר 1805. בתחרות ניצחה Trijntje Pieters Westra .
עד שנת 1851 גילו צפון אמריקאים את אהבת הספורט, והלהב עשוי הפלדה פותח שם לאחר מכן. גם בנורווגיה הפכה החלקה מהירה לפופולרית, שכן היה עניין עצום במירוץ ההחלקה המהיר ב-1885 בפרוגנרקילן בין אקסל פאולסן לרנקה ואן דר זי. הולנד חזרה לקדמת הבמה בשנת 1889 עם ארגון אליפות העולם הראשונה. ה-ISU (איגוד ההחלקה הבינלאומי) נולד גם הוא בהולנד ב-1892. בתחילת המאה ה-20, החלקה והחלקה מהירה הפכו לפעילות ספורט פופולרית.
הערות שוליים

↑  "NBC's Olympics coverage". nbcolympics.com. נבדק ב-3 באפריל 2020. {{cite web}}:  (עזרה)
↑  Alvarez, Sandra. "Did People Ice Skate in the Middle Ages?". www.medievalists.net. נבדק ב-28 באוגוסט 2024. {{cite web}}:  (עזרה)
↑  "County News". נבדק ב-11 בנובמבר 2019 – via British Newspaper Archive. {{cite web}}:  (עזרה)
↑  "Digitaal Vrouwenlexicon van Nederland". resources.huygens.knaw.nl. 17 בספטמבר 2019. {{cite web}}:  (עזרה)
↑  "Competition results, statistics and records; SpeedSkatingNews". speedskatingnews.info. נבדק ב-3 באפריל 2020. {{cite web}}:  (עזרה) 1001 Vrouwen uit de Nederlandse geschiedenis
| --- | --- |
בקרת זהויות :  NLI: 987007566282305171  GND: 4151648-5  LCCN: sh96009133  NKC: ph323782
אשוט נדניאן

| --- | --- |

 לידה:  19 בספטמבר 1972 (בן 52) באקו, הרפובליקה הסובייטית הסוציאליסטית של אזרבייג'ן 
 הדרגה הגבוהה ביותר:  אמן בינלאומי (מ-1997)
 מד כושר מרבי:  2475 (יולי 1997)
 מד כושר נוכחי:  2317 (לא פעיל)
 השכלה:  Armenian State Institute of Physical Culture and Sport 
 מדינה:  ארמניה 
 
אשוט נדניאן (בארמנית: Աշոտ Նադանյան; נולד ב-19 בספטמבר 1972) הוא שחמטאי ארמני בדרגת אמן בינלאומי, תאורטיקן של שחמט, ומאמן שחמט.
ההישגים הבולטים שלו הם בתחום תאוריית הפתיחה והאימון. שתי וריאציות של פתיחה נקראות על שמו: וריאציית נדניאן בהגנת גרינפלד והתקפת נדניאן בפתיחת רגלי המלכה. הוא התחיל לאמן בגיל 22, והכשיר שלושה רבי אמנים[דרוש מקור]. הוא אימן את הנבחרות הלאומיות של כווית ושל סינגפור והוענקו לו תוארי כבוד, ביניהם מאמן כבוד של ארמניה ב-1998 ומאמן בכיר של פיד"ה ב-2017.
הוא התחרה ב-1996 באולימפיאדת שחמט. לדברי ולרי צ'כוב, נדניאן הוא "בעל פוטנציאל עצום בשחמט, אבל הוא לא היה מסוגל למצוא מספיק זמן כדי לעבוד באופן מקצועי על המשחק שלו." לבון ארוניאן אמר כי בשל המצב בארמניה, נדניאן "לא היה מסוגל להציג אפילו עשירית מכישרון המשחק שלו."
עקב סגנון ההתקפה היצירתי שלו, נדניאן תואר כ"גאון אקסצטנרי", וכ"טל הארמני" ו"אחיו-למחצה של קספרוב". הפרק השישי בספרו של טיבור קרוליי משנת 2009, Genius in the Background, מוקדש לנדניאן.
תחילת דרכו

נדניאן נולד ב-19 בספטמבר 1972 בבאקו, אזרבייג'ן, אשר הייתה אז חלק מברית המועצות, לסרגיי ואירינה, מעצבי שיער. אביו לימד אותו לשחק שחמט כשהיה בן שבע. המאמן הראשון שלו היה רפאל סרקיסוב, אשר קיבל אותו בתור תלמיד בבית הספר ספרטק בבאקו. במאמר שלו The Voiceless Old Man נרדיאן כתב שכאשר הוא היה בן תשע או עשר לא היו כמעט תחרויות שחמט שבו שחקנים צעירים יכולים היו לשחק עם הבוגרים, ולכן לעיתים קרובות הוא הלך לגן ליד הבית שלו לשחק שחמט עם מבוגרים חובבי שחמט. הוא זכר כי באחד ממשחקים אלו הוא שיחק נגד איש זר, שקט ומסתורי, שהסתבר שהיה אלוף השחמט ולדימיר מקוגונוב. ב-1986 ו-1987 נדניאן ניצח באליפות הנוער עד גיל 16 של אזרבייג'ן. עם תחילת מלחמת נגורנו קרבאך ב-1988, נאלצה משפחתו לעזוב את באקו, ולברוח לארמניה.
קריירת שחמט

נדניאן שיחק באליפות הנוער בשחמט של ברית המועצות בשנים 1987, 1988 ו-1989, באליפות ארמניה בשנים 1997, 1998 ו-1999 (אז זכה במקומות 7-8), באולימפיאדת השחמט 1996 בירוואן, בגביע מועדון השחמט של אירופה ב-1997, בטורניר האזורי בפנורמו בשנת 1998, שם הוא דורג 7–11 מתוך 72 המשתתפים, באליפות אירופה בשחמט בשנים 2000 ו-2014 ובאליפות בליץ ומשחק מהיר של פיד"ה בשנת 2013 בחנטי-מנסיסק. ב-2014, כשהוא משחק בלוח 4, הוא סייע לקבוצה שלו BKMA ירוואן לזכות במדליית כסף באליפות ארמניה בשחמט קבוצות.
סגנון וחוזקות

נדניאן הגיע למד כושר הטוב ביותר שלו ביולי 1997 עם 2475 נקודות. הביצוע הטוב ביותר שלו היה בתחרות אירופלוט הפתוחה במוסקבה, בשנת 2002, שבה הוא השיג חמש מתוך תשע נקודות אפשריות (56%), ציון העולה על הנדרש לציון הראשון שלו לתואר רב אמן בחצי נקודה. הציון השני שלו לרב אמן שלו הגיעה בתחרות מוסקבה 2004, שם הוא השיג שמונה נקודות מתוך אחת עשרה אפשריות עם רמת ביצוע (פרפורמנס) של 2630.
לנדניאן סגנון משחק הרפתקני ובעל דמיון, ואפילו הטעויות שלו, על פי טיבור קרוליי, "מכילים אלמנטים של יצירתיות". הוא אוהב ליצור עמדות חדשניות ולא טיפוסיות ישר מהפתיחה, לעיתים קרובות באמצעות תמרונים משונים. פתיחות בלתי שגרתיות במשחק היו תמיד חלק מן הרפרטואר שלו (למשל הפתיחה הפולנית, גמביט בודפשט).
מגזין Kingpin כינה אותו "גאון אקסצנטרי". טיבור קרוליי הקדיש לו פרק בספרו משנת 2009 Genius in the Background וכינה אותו בבדיחות הדעת, "אחיו למחצה של קספרוב", שכן קספרוב ונדניאן שניהם אומנו על ידי אלכסנדר שקרוב, וקיים דמיון בסגנון משחקם. בפרט, קרוליי מדגיש את היכולת שלהם ליישם רעיונות אפקטיביים בקצה הלוח, ומייחס זאת להשפעת "אביהם בשחמט" המשותף. כדוגמה של התקדמות רגלי מן האגף לעומת מרכז סולידי, ג'ון ל. ווטסון, בספר השחמט שלו משנת 2003, Chess Strategy in Action מציין את המשחק בין נדניאן לרוסלן פונומריוב, בשנת 1997 בקייב, וקורא לו "כמעט סאטירה על שבירת הכללים", שכן תשעה מתוך 13 המהלכים הראשונים של הלבן היו של רגלים, כשרק אחד מהם היה של רגלי מרכזי, ועדיין השחור הושם בעמדה קשה מאוד.
זוכה גביע העולם בשחמט 2005 לבון ארוניאן אמר על נדניאן: "התשוקה שלו ליופי, המסירות שלו לאסכולה הרומנטית של השחמט, תמיד היו מעוררי השראה." רב האמן וולרי צ'כוב ציין כי "יחד עם תכונות חיוביות כמו הבנה מורכבת של עמדות דינמיות, חוש יוזמה טוב מאוד, וחשיבה מהירה, למשחק של אשוט יש כמה היבטים שליליים כמו רפרטואר חלש של פתיחות, הגנה לא טובה, וכן הפן הפסיכולוגי של המשחק."
תאורטיקן שחמט

Grünfeld Defence, Nadanian Variation
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
8: 
7: 
6: 
5: 
4: 
3: 
2: 
1: 
|  | א | ב | ג | ד | ה | ו | ז | ח |
1.d4 Nf6 2.c4 g6 3.Nc3 d5 4.cxd5 Nxd5 5.Na4
נדניאן תרם לתאוריית הפתיחה עם שתי וריאציות על שמו: וריאציה נדניאן בהגנת גרינפלד (אחרי המהלכים 1.d4 Nf6 2.c4 g6 3.Nc3 d5 4.cxd5 Nxd5 5.Na4) ותקיפת נדניאן בפתיחת רגלי המלכה (אחרי המהלכים 1.d4 Nf6 2.Nf3 h6 3.c4 g5). הווריאציה הראשונה שומשה בידי רבי אמנים חזקים רבים, כגון ויקטור קורצ'נוי, מקסים ושייה-לגראב, בו צ'יאגז'י, אלכסנדר ריאזנצב, וולטר בראון, סמבט לפוטיאן, ג'ונתן רוסון, אנדריי חרלוב, בוגדן לליץ', ואיגור ליסיי, ואילו השני מעולם לא נהנה מפופולריות בקרב שחקני הדרגות העליוניות.
כפי שתיאר אותו ג'ון דונלדסון כ"יוצר החידושים הבלתי נדלה", הוא עשה מספר חידושים בולטים אחרים, כולל:
1.d4 d5 2.c4 e6 3.Nc3 Be7 4.Nf3 Nf6 5.Bf4 0-0 6.e3 c5 7.dxc5 Bxc5 8.Qc2 Nc6 9.a3 Qa5 10.Ra2;
1.d4 Nf6 2.c4 e6 3.Nf3 b6 4.g3 Ba6 5.b3 Bb4+ 6.Bd2 Be7 7.Bg2-c6 8.Bc3 d5 9.Ne5 Nfd7 10.Nd3;
1.c4 e5 2.Nc3 הפג 6 3.Nf3 Nc6 4.g3 e4 5.Ng5 Ng4;
1.Nf3 c5 2.c4 Nc6 3.Nc3 e5 4.e3 Nf6 5.d4 e4 6.d5 exf3 7.dxc6 bxc6 8.e4. ארוניאן השתמש בחידוש הזה נגד פביאנו קרואנה בסוונגאר ב-2012 והפיל רגלי במהלך 19. הוא התגאה בכך שזו המצאה של השני שלו.
נדניאן גם תרם ניתוחי שחמט רבים לפרסומים ברחבי העולם, כולל Chess Informant,  New In Chess Yearbook, Europe Échecs, 64, Kaissiber ו-Szachy Chess. הוא היה בעל טור באתר Chessville.com וגם כתב עבור ChessBase ועבור האתר של האקדמיה הארמנית לשחמט.
על פי רב האמן הרוסי איגור זייצב, נדניאן הוא "אחד מחוקרי הפתיחות החשובים ביותר".
מאמן

אחרי שנדניאן סיים את לימודיו במכון המדינה הארמנית לתרבות גופנית ב-1994, הוא הפך למאמן שחמט. בגיל 26 הוא היה ה"כבוד המאמן של ארמניה" הצעיר ביותר לזכות בתואר זה. בין תלמידיו כלולים רבי האמן גבריאל סרגיסיאן, ורוז'אן אקוביאן, ודאוויט ג. פטרוסיאן. הוא מדי פעם סייע גם לרב האמן טיגראן ל פטרוסיאן.
מדצמבר 1999 עד אוגוסט 2001, נדניאן עבד בתור מאמן הנבחרת הלאומית של כווית. בין 2005 ל-2010, הוא היה המאמן הלאומי של קבוצת הגברים של סינגפור. ב-2007 הוא קיבל את התואר של מאמן פיד"ה. ב-2017, הוענק לו תואר פיד"ה של מאמן בכיר (FST), הרמה הגבוהה ביותר של מאמני שחמט.
במהלך חודש פברואר 2011, נדניאן, יחד עם צוות של חמישה רבי אמן—וואנג האו, מובססיאן, סרגיסיאן, פשיקיאן ומלקומיאן, ערך מחנה אימונים בצגקדזור, כדי לעזור ללבון ארוניאן, חברו ושותפו למשחק של נדניאן, התכונן לתחרות המועמדים של מחזור אליפות העולם בשחמט 2012.
נדניאן אמר פעם בראיון שאחד האירועים השמחים של חייו היה סיום אולימפיאדת השחמט 2006 בטורינו בשנת 2006, כאשר התלמיד שלו סרגיסיאן היה לאלוף אולימפי עם הקבוצה הארמנית, והתלמיד השני שלו, אקוביאן, זכה במדליית ארד עם נבחרת ארצות הברית. באולימפיאדה בדרזדן, הסיפור חזר על עצמו: סרגיסיאן זכה במדליית זהב לקבוצות ואקוביאן בארד.
חיים אישיים > פעילויות שחמט ותחביבים אחרים

אחד מתחביביו של נדיניאן, בנוסף לקריאה והופעות פסנתר קלאסי, וכתיבת פתגמים, הוא כתיבת בעיות שחמט הרכב. בעיית השחמט הראשונה שחיבר הופיעה בשנת 1986 ומאז הוא חיבר כחמישים בעיות, מתוכם הוא מחשיב כעשר או שתים עשרה כטובות. הוא אוהב בעיקר בעיות שבהן בסוף הלבן מנצח עם מלך ופרשים בלבד. בעוד שני פרשים אינם יכולים לכפות מט נגד מלך בודד, הם יכולים לעשות זאת במקרים חריגים מסוימים, כאשר לצד השני יש רגלים או כלים אחרים. הרעיון מגולם באופן הברור ביותר בבעיה המקורית של נדניאן עם שבעה פרשים (ר' תרשים). בדצמבר 2009, ChessBase פרסם שלוש בעיות של נדניאן בתמת פרשים, וקראו לו "מלחין שחמט היפופילי".
נדניאן גם אוסף ספרי שחמט, ויש לו ספריה פרטית של יותר מאלף כרכים.
הוא גם משחק שחמט בהתכתבות.
חיים אישיים > משפחה

נדניאן חי בירוואן. הוא נשוי מאז 1999 לאוולינה זחריאן, והם הורים לבן ובת.
ספרים

Nadanian, Ashot (2013).  Мои шахматы [My Chess] (ברוסית). Дюаль. ISBN 978-99941-2-910-2.
לקריאה נוספת

Matanović, Aleksandar (1991), Chess Informant 52, Chess InformantISBN=86-7297-025-X
Matlak, Jacek (1992), III Miedzynarodowy Turniej Szachowy Czestochowa 92 – Open (בפולנית)
Speelman, Jon; Tisdall, Jon; Wade, Bob (1993), Batsford Chess Endings, B. T. Batsford, ISBN 0-7134-4420-7
Lalić, Bogdan (1998), The Budapest Gambit, Batsford, ISBN 978-0-7134-8456-4
Matanović, Aleksandar (2000), Chess Informant 79, Chess Informant
Watson, John L. (2003), Chess Strategy in Action, Gambit, ISBN 1-901983-69-2
New in Chess Editorial Team (2006), New in Chess Yearbook 78, New in Chess, ISBN 90-5691-160-0
Moskalenko, Viktor (2008), The Fabulous Budapest Gambit, New In Chess, ISBN 978-90-5691-224-6
Karolyi, Tibor; Aplin, Nick (2009), Genius in the Background, Quality Chess, ISBN 978-1-906552-37-4
New in Chess Editorial Team (2010), New in Chess Yearbook 96, New in Chess, ISBN 978-90-5691-303-8